เรื่องร้องเรียน: สวัสดีค่ะ ขอร้องเรียนเรื่องมีคนเอาขยะจากการเก็บของเก่ามาทิ้งในพื้นที่รกร้าง ข้างโรงเรียนสอนศาสนาอิสลาม ในซอยเสรีไทย 41 แยก 4 นะคะ เพราะยังปล่อยพื้นที่ให้คนสามารถมาทิ้งขยะกันได้อย่างต่อเนื่อง
การดำเนินการของเจ้าหน้าที่: ฝ่ายรักษาความสะอาดและสวนสาธารณะ ขอชี้แจงรายละเอียด ดังนี้ 1. พื้นที่ร้องเรียนซอยเสรีไทย 41 แยก 4 เป็นพื้นที่ของเอกชนเจ้าของกรรมสิทธิ์ที่ดินคือ นางดวงเดือน เขมกวัฒน์ ซึ่งเคยประสานฝ่ายเทศกิจมาแล้ว ตามเอกสารแนบ (เรื่องเดิม) 2. ฝ่ายรักษาความสะอาดฯเข้าตรวจสอบแล้วพบมีกองขยะเป็นเศษวัสดุและถุงพลาสติกกิ่งไม้ขนาดใหญ่และขยะชิ้นใหญ่เป็นจำนวนมาก สร้างความเดือดร้อนให้กับผู้พักอาศัยบริเวณดังกล่าวเป็นอย่างมาก หากปล่อยทิ้งไว้อาจเป็นแหล่งกำเนิดของเชื้อโรคและเพลิงไหม้ได้ 3. ฝ่ายรักษาความสะอาดฯ ได้บรรเทาความเดือดร้อนให้กับประชาชนที่พักอาศัยบริเวณดังกล่าวเมื่อวันที่ 24 พฤศจิกายน 2565 โดยการนำรถบรรทุกเทท้าย และรถตักหน้าขุดหลังพร้อมเจ้าหน้าที่ฝ่ายรักษาความสะอาดฯ เข้าดำเนินการจัดเก็บขยะมูลฝอยฯ บางส่วนในพื้นที่สาธารณะเพื่อไม่ให้กีดขวางการจราจร แต่ไม่สามารถเข้าดำเนินการในส่วนที่เป็นพื้นที่เอกชนได้เนื่องจากไม่มีอำนาจในการเข้าไปดำเนินการ จึงประสานมายังฝ่ายเทศกิจเพื่อแจ้งเจ้าของที่ดินอีกครั้งเพื่อหามาตรการป้องกันและแก้ไขปัญหาการลักลอบทิ้งขยะในที่ดินดังกล่าว พร้อมนี้ได้แนบเอกสารมาด้วย จำนวน 1 ฉบับ
ความเห็นของผู้แจ้ง: จากกรณีที่ได้แจ้งร้องเรียนเรื่องการนำขยะมาทิ้งในพื้นที่เอกชนที่ไม่ได้ใช้ประโยชน์ และไม่มีการล้อมรั้ว ในซอยเสรีไทย 41  เมื่อวันที่  .....  ผ่าน application .... โดยหลังจากส่งเรื่องไป 3 วัน ได้มีการประสานการทำงานร่วมกันอย่างรวดเร็วระหว่างเจ้าหน้าที่ของกรุงเทพมหานครทั้งเขตพื้นที่และส่วนกลาง  มีการเข้ามาตรวจสอบและแก้ปัญหาให้ในเบื้องต้น  โดยได้จัดพนักงานมาช่วยเก็บกวาดขยะ และนำรถบรรทุกมาขนขยะออกจากพื้นที่ดังกล่าวได้จำนวนหนึ่ง จึงขอแสดงความขอบคุณและขอชื่นชมในการทำงานของทีมกรุงเทพมหานครที่สามารถจัดการข้อร้องเรียนได้อย่างรวดเร็วและเป็นระบบ  แต่ทั้งนี้ ในพื้นที่ดังกล่าวยังคงเหลือขยะที่ถูกนำมาทิ้งอีกจำนวนมาก และมีคนนำขยะมาทิ้งอย่างต่อเนื่อง จึงอยากเสนอแนวทางการแก้ไขแบบยั่งยืน โดยการประสานแจ้งไปยังเจ้าของพื้นที่ และขอความร่วมมือจากเจ้าของพื้นที่อย่างจริงจังในการล้อมรั้วปิดพื้นที่ดังกล่าว เพื่อไม่ให้มีการนำขยะมาทิ้งได้อีก รวมทั้งจัดการพื้นที่รกร้างอื่นๆ ภายในชุมชนให้ปลอดจากขยะ ที่อาจทำให้เกิดความไม่ปลอดภัยต่อสุขภาพของผู้อาศัยใกล้เคียง และอาจก่อให้เกิดอัคคีภัย ทั้งนี้ เขตอาจร่วมกับชุมชน จัดกิจกรรม big cleaning เป็นระยะๆ เพื่อช่วยขนย้ายขยะที่มีขนาดใหญ่ หรือขยะมีพิษออกจากชุมชน ให้ความรู้ด้านการจัดการขยะ ให้ความรู้ทางกฎหมาย ความรับผิดอันเกิดจากการทิ้งขยะทั้งในพื้นที่เอกชนและพื้นที่สาธารณะ   อย่างไรก็ตาม ขอความกรุณาผู้รับผิดชอบ เร่งจัดการกับเอกชนที่มีการปล่อยปละละเลยให้มี การทิ้งขยะ จนสร้างความเดือดร้อนให้ กับผู้ที่พักอาศัยอยู่บริเวณใกล้เคียงค่ะ
พื้นที่: แขวงคลองกุ่ม เขตบึงกุ่ม กรุงเทพมหานคร